# Riik - regioon & keel

&Mike.McBride; &Mike.McBride.mail;
&Krishna.Tateneni; &Krishna.Tateneni.mail;
Marek
Laane

    bald@smail.ee

Tõlge eesti keelde
2010-08-19
4.5
KDE
Süsteemi seadistused
lokaat
riik
keel

## Riik - regioon & keel

Selles &kde; Süsteemi seadistuste moodulis saab kohandada süsteemi vastavalt asukohale, kus sa viibid. Moodulis on viis kaarti, mida järgnevalt põhjalikult kirjeldatakse.

Enamasti piisab riigi ja keele valimisest ning muud väärtused ja valikud seatakse automaatselt sobivaks.

Mooduli kaartide all võib näha eelvaatlust, millised seadistused välja näevad. Lisaks positiivsete ja negatiivsete arvude esitusele on seal näha positiivsed ja negatiivsed rahaühikud, pikk ja lühike kuupäeva ning kellaaja esitus. Kui midagi muudad, kajastub see kohe ka eelvaates, pärast mida võid neid rakendada või ka rakendamata jätta.

### Regioon

Selle kaardi ülaosas saab valida maa või piirkonna, mida soovid kasutada.

Klõpsates Muuda, ilmub suuremaid riikide rühmi näitav nimekiri, millest ühte valides näeb selles asuvaid riike.

Arvude, raha, kuupäeva ja kellaaja seadistused lülitatakse automaatselt vajalikele väärtustele.

Selle kaardi põhiosa moodustab kõigi saadaolevate keelte nimekiri. &kde; rakendusi näidatakse nimekirjas esimesel kohal olevas keeles. Kui nimekirja esimene keel pole saadaval, kasutatakse teist jne.

Nimekirjast vasakul asuvate nuppudega saab muuta esiletõstetud keele asukohta nimekirjas, liigutades seda kas üles või alla.

Klõpsa rippmenüüle Lisa keel uue keele lisamiseks nimekirja. Kui keel on juba nimekirjas, liigutatakse see hoopis nimekirjas esikohale.

Kui saadaval on ainult USA inglise keel, pole tõlkeid paigaldatud.

Pane tähele, et mõned rakendused ja dokumentatsioon ei pruugi olla sinu keelde tõlgitud. Sel juhul kasutatakse automaatselt USA inglise keelt.

Keel ning riik/piirkond on teineteisest sõltumatud. Mõne keele valimine ei muuda automaatselt sinu riigile või piirkonnale kehtivaid arvude, raha ja muid seadistusi.

### Arvud

Sellel paneelil saab määrata, kuidas esitatakse numbreid. Vaikeväärtused määratakse automaatselt vastavalt varem valitud riigile.

Tekstikasti Kümnendkoha eraldaja saab kirjutada märgi, mida soovid näha eraldamas numbrite kümnendkohti. Siin võib määrata muidugi igasuguse märgi, aga tegelikult on mõttekas jääda ikkagi levinud `.` ja `,` juurde.

Samamoodi saab määrata suurte arvude puhul tuhandete eraldaja. Kui siin ei ole määratud ühtegi märki, isegi mitte tühikut, siis tuhandeid ei eristata ning suured numbrid kulgevad ühes jorus.

Järgmises kahes tekstikastis saab määrata, millised märgid näitavad vastavalt postiivseid ja negatiivseid arve. Eesti traditsiooni kohaselt ei ole positiivsetel arvudel omaette tähistajat, negatiivseid aga märgib `-`.

Kerimiskastis Kümnendkohad saab määrata kümnendkohtade arvu arvväärtuste puhul, s.o. numbrite arvu pärast komakoha eraldajat.

Rippmenüü Arvusüsteem näitab arvusüsteeme, mida võib arvude kuvamisel kasutada tavapärase araabia süsteemi asemel. Kui valid mõne muu süsteemi kui araabia, kasutatakse seda ainult arvude puhul, mis esinevad koos vastavat süsteemi kasutava keelega (nt. araabia-india arvud araabia keelde tõlgitud rakenduses), kuid mujal kasutatakse endiselt araabia arve.

Arvesta, et kümnendkoha sümbol, tuhandete eraldaja, kümnendkohtade arv ja arvusüsteem, mida kasutatakse valuuta näitamisel, tuleb defineerida eraldi (vt. kaarti Valuuta).

### Valuuta

Erinevalt numbritest võib rahaühikute tähistamine riigiti väga oluliselt erineda. Kuid usutavasti peaksid ka siin vaikeväärtused sobima.

Rahaühikut tähistav märk või märgid on valitud vastavalt kasutaja määratud riigile. Kümnendkohtade sümbol, tuhandete eraldaja, kümnendkohtade arv ning arvusüsteem toimivad sarnaselt numbritega.

Negatiivse ja positiivse rahasumma kohta on võimalik määrata, kas selle näitaja peab asuma numbrilise väärtuse ees või järel ning kuidas seda eristatakse. Pane tähele, et rahaühiku märkimiseks kasutatavad sümbolid on samad, mida kasutatakse numbrite puhul.

Kui märgitud on kast Valuuta tähise eesliide, näidatakse rahaühiku positiivse või negatiivse väärtuse tähist enne numbrilist väärtust. Kui kast on märkimata, näidatakse tähist pärast numbrilist väärtust.

Rahaühiku tähise esitamiseks on viis võimalust:

- Võimalus Sulgudes näitab numbrilist väärtust sulgudes.

- Võimalus Enne valuuta kogust näitab tähist enne arvulist väärtust, aga pärast rahaühiku sümbolit.

- Võimalus Pärast valuuta kogust näitab tähist pärast arvulist väärtust, aga enne rahaühiku sümbolit.

- Võimalus Enne valuuta sümbolit näitab tähist nii enne arvulist väärtust kui rahaühiku sümbolit.

- Võimalus Pärast valuuta sümbolit näitab tähist nii pärast arvulist väärtust kui rahaühiku sümbolit.

### Kellaaeg ja kuupäev

Kui sa ei kasuta Gregoriuse kalendrit, saad valida endale sobiva kalendrisüsteemi esimesest rippmenüüst.

Järgmine valik määrab, kas kasutada kristliku ajaarvamise (eKr/pKr) asemel meie ajaarvamist (e.m.a/m.a.j)

Kui ka kuupäeva ja kellaaja puhul on soov kasutada muid kui araabia numbreid, saab teisest rippmenüüst valida vajaliku arvusüsteemi.

Ülejäänud leheküljel asuvad tekstikastid kellaaja ning pika ja lühikese kuupäeva tarbeks, kuhu saab kirjutada stringid, mille põhjal kellaaega ja kuupäeva näidatakse.

Kõiki märke, välja arvatud allpool kirjeldatud erikoodid, tõlgendatakse otseselt. Erikoodid koosnevad tähisest `%` ja sellele järgnevast märgist, mis on lahti seletatud allpool:

- Kellaaja vormingu tähistamine:

  - `HH` - tunnid 24-tunnises esituses, mis kasutavad kaht numbrit (00-23).

  - `hH` - tunnid 24-tunnises esituses, mis kasutavad üht või kaht numbrit (0-23).

  - `PH` (suur p)- tunnid 12-tunnises esituses, mis kasutavad kaht numbrit (01-12).

  - `pH` (väike p) - tunnid 12-tunnises esituses, mis kasutavad üht või kaht numbrit (1-12).

  - `MM` - minutid kahe numbriga (00-59).

  - `SS` - sekundid kahe numbriga (00-59).

  - `AMPM` - sõltuvalt tunnist kas am (enne lõunat) või pm (pärast lõunat). Mõttekad koos võimalustega `PH` või `pH`.

- Kuupäeva vormingu tähistamine:

  - `YYYY` - aasta nelja numbriga.

  - `YY` - aasta kahe numbriga.

  - `MM` - kuu kahe numbriga (01-12).

  - `mM` - kuu ühe või kahe numbriga (1-12).

  - `MONTH` - kuu nimetus.

  - `SHORTMONTH` - kuu nimetus lühendatult.

  - `DD` - päev kahe numbriga (01-31).

  - `dD` - päev ühe või kahe numbriga (1-31).

  - `WEEKDAY` - nädalapäeva nimetus.

  - `SHORTWEEKDAY` - nädalapäeva nimetus lühendatult.

Lõpuks on seal neli liitkasti, mus saab valida nädala esimese päeva, esimese ja viimase tööpäeva ning nädalapäeva, mis sinu maal kannab usulist tähendust.

### Muud

Siin saab valida vaikimisi paberiformaadi liitkastis Paberi formaat.

Teine võimalus on valida mõõtesüsteem samanimelises kastis , kus valikuteks on meetermõõdustik või inglise (imperiaalne) mõõdustik.